Ritratt: Ahmad Ardity / Piixabay  Matul l-aħħar ġimgħa 390 persuna resqet lejn is-Servizz tat-Trasfużjoni tad-Demm sabiex tagħti d-donazzjoni tagħha. Fost dawn kin hemm 21 donatur li taw id-demm għall-ewwel darba. Madanakollu hemm ħtieġa qawwi għal demm hemm kif tħabbar li r-riserva tad-demm hi ftit inqas minn nofs. Is-Servizz Nazzjonali tat-Trasfużjoni tad-Demm qed jappella għal aktar donaturi minħabba li huma bosta l-pazjenti li qed jistennew id-donazzjoni tad-demm. Kuljum iċ-Ċentru tal-Għoti tad-Demm ta' G'Manġa hu disponibbli mit-8:00am sas-6:00pm. Il-karta tal-identità hi meħtieġa. Intant għal tagħrif dwar l-għoti tad-demm nistednukom iżżuru www.blood.gov.mt u f'każ ta' diffikultà tisgħu iċċemplu fuq 79307307 jew 80074313. Aqra wkoll: Sejħa lid-dilettanti tal-festi Fuq il-paġna tas-Servizz tat-Trasfużjoni tad-Demm, b'apprezzament lid-donaturi u għarfien tal-bżonn kontinwu għad-donazzjonijiet tad-demm, ġie mniedi filmat li sar b'mod volontarju minn Joseph Cordina, Joseph Grima u Daniel Zerafa. Dan il-filmat hu l-ewwel wieħed li sar minn Għawdex u sar ukoll bħala ringrazzjament għall-kollaborazzjoni li saret fl-okkażjoni tal-Jum Dinji tad-Donaturi tad-Demm, b'mod speċjali Il-Ministeru għal Għawdex, Il-Kunsilli Lokali Għawdxin parteċipanti, u l-Kurja ta' Għawdex. Is-Servizz tat-Trasfużjoni tad-Demm irringrazzja wkoll li entitajiet oħra non-governattivi li ipparteċipaw f'din il-kampanja u li ma jidhrux f'dan il-filmat.